Sekolah Menengah Kebangsaan Bakar Arang

Sekolah Menengah Kebangsaan Bakar Arang atau nama ringkasnya SMK Bakar Arang, merupakan sebuah Sekolah Menengah Kebangsaan Melayu yang terletak di Sungai Petani, Kedah, Malaysia.

Pada 2014, Sekolah Menengah Kebangsaan Bakar Arang memiliki 897 pelajar lelaki dan 687 pelajar perempuan, menjadikan jumlah keseluruhan murid seramai 1584 orang. Ia mempunyai seramai 111 orang guru.

Maklumat Sekolah
Visi dan Misi
Visi: "SEKOLAH MENENGAH KEBANGSAAN BAKAR ARANG AKAN MENJADI SEKOLAH CEMERLANG DALAM NEGERI KEDAH DARUL AMAN"

Misi:
 Memantapkan pengurusan sekolah supaya lebih berkesan dalam semua bidang.
 Memperingkatkan tenaga pengajar supaya lebih berketrampilan dalam semua aspek.
 Melahirkan pelajar yang cemerlang dalam bidang akademik dan kokurikulum.
 Memupuk sahsiah mulia dan jati diri pelajar.
 Mewujudkan prasarana yang selamat dan ceria.
 Menjalinkan perkongsian bijak dengan pihak luar (PIBG, Ibu Bapa, Komuniti dan NGO. [Non-Goverment Organisation])

Sejarah Sekolah
Sejarah sekolah di bawah dipetik dari SEMEKAR Edisi 11 (2015):

Sekolah Menengah Kebangsaan Bakar Arang (SMKBA) mula beroperasi pada 1 Januari 2003 dan menerima kemasukan pelajar pertama seramai 722 orang. Bilangan guru pula seramai 30 orang dan kakitangan sokongan hanya 2 orang, SMKBA terletak di sebuah lokasi yang menarik iaitu di kawasan berbukit dan di tengah-tengah taman perumahan yang bersempadan antara Taman Arked dan Taman Mewah. Selain itu, pelan bangunan SMKBA juga sangat cantik dan menarik yang terdiri daripada lapan blok yang lengkap dengan pejabat, bilik guru, bengkel, makmal sains, makmal komputer, pusat sumber dan surau.

Pengetua pertama yang menerajui sekolah ini ialah Puan Sofiah bt Datuk Haji Abu Bakar pada tahun 2003 hingga Mac 2005. Kemudian, diterajui pula oleh Tn Haji Ismail b Shaidan dari April 2005 hingga Julai 2006. Pada Ogos 2006, SMKBA ditadbir oleh Tn Haji Saad b Mat Isa hingga November 2008 dan diganti oleh Pn Rosnah bt Ismail bermula Disember 2006 hingga Oktober 2009. Seterusnya pengurusan sekolah diambil alih pula oleh En Rosly b Ahmad hingga Julai 2011 dan diganti oleh Tn Haji Abdul Ghani b Haron bermula Ogos dan tamat pada November 2011. Seterusnya SMKBA diterajui oleh Pn Hajah Nor'Ani bt Abdullah sehingga kini. Beliau berjaya melengkapkan prasarana sekolah dan meningkatkan prestasi sekolah sehingga tergolong dalam 'Champion School' di daerah Kuala Muda/Yan (KMY). Seterusnya pentadbiran sekolah dibantu oleh 5 orang Penolong Kanan dan 4 orang Guru Kanan Mata Pelajaran.

Dalam bidang akademik pula peperiksaan Penilaian Menengah Rendah pertama telah diduduki pada tahun 2013 manakala peperiksaan Sijil Pelajaran Malaysia pertama diduduki pada tahun 2004. Setelah 12 tahun beroperasi, prestasi akademik, kokurikulum dan sahsiah pelajar SMKBA semakin cemerlang. Pencapaian kokurikulum turut mengharumkan nama sekolah melalui penyertaan pelajar dalam pertandingan-pertandingan tertentu di peringkat daerah, negeri mahupun kebangsaan.

Dari segi enrolmen, bilangan pelajar turut meningkat dari setahun ke setahun bermula dengan hanya 722 orang kini bertambah kepada 1544 orang pada tahun 2015. Keseluruhannya, disiplin para pelajar di sekolah ini berada pada tahap yang baik. Pemuafakatan guru dan ibu bapa juga baik melalui Persatuan Ibu Bapa dan Guru (PIBG).

Piagam Pelanggan SMKBA
Kami sekeluarga SMKBA dengan penuh iltizam berikrar akan menumpukan seluruh tenaga dan usaha kami untuk:

- Memberikan pendidikan yang berkualiti kepada semua anak didik kami tanpa mengira bangsa, keturunan dan latar belakang.

- Mengutamakan kebajikan, keselamatan dan keselesaan anak didikan kami semasa mereka berada di sekolah.

- Memberikan layanan yang cepat dan mesra kepada semua pelanggan.

Budaya Sekolah

 Berdisplin
 Kondusif
 Penyayang
 Ilmu
 Tepati Masa
 Hormat- menghormati
 Bermotivasi

 Maksud Icon 
Bulan: Simbol agama Islam sebagai teras untuk melahirkan insan berilmu, berketrampilan, beriman, beramal seoleh, berakhlak mulia dan sejahtera berlandaskan Falsafah Pendidikan Kebangsaan

Simbol MSC: Menyokong subjek ICT sebagai salah satu aplikasi perdana MSC dalam usaha memajukan dunia pendidikan.

Atom: Sentiasa memberi penekanan kepada subjek sains sebagai teras pembelajaran

Buku: Sistem pembelajaran yang berterusan menggarap keperluan sains, teknologi dan ICT.

Biru: Hubungan erat sesama warga SMKBA dan masyrakat setempat

Merah: Usaha yang bersungguh-sungguh dalam semua bidang

Kuning: Kesetiaan kepada raja dan negara dan kedaulatan undang-undang

Lagu Sekolah

Kami warga SMKBA, Menjunjung cita-cita, Berikrar pada negara, Martabatkan maruah bangsa, Bersama tuju kecemerlangan, Semua bergandingan, Lahirkan insan seimbang, Itulah wawasan, Bertekun usaha dan jaya Itulah cogan kata, Hayatilah kita bersama, Pastikan berjaya, Kami warga SMKBA, Menjunjung cita-cita, Berikrar pada negara, Martabatkan bangsa, Berikrar pada negara, Martabatkan bangsa

Ciptaan : En. Khairil Fauzi Ali | Lirik: Pn. Sofiah bt Datuk Hj Abu Bakar, BCK | Gubahan : En. Md Shukri b. Shafie

 Ikrar Pelajar 
Bahawasanya kami pelajar-pelajar Sekolah Menengah Kebangsaan Bakar Arang berikrar, akan belajar bersungguh-sungguh sehingga berjaya dalam pelajaran, mematuhi semua peraturan sekolah, bersikap positif, menghormati ibu bapa, guru-guru dan orang yang lebih tua dan kami pasti akan berjaya.

 Pentadbiran Sekolah 
 Pengetua Sekolah 
No.NamaMula MentadbirTamat Mentadbir1Puan Sofiah bt Datuk Haji Abu Bakar2003Mac 20052Tn Haji Ismail b ShaidanApril 2005Julai 20063Tn Haji Saad b Mat IsaOgos 2006November 20084Pn Rosnah bt IsmailDisember 2006Oktober 20095En Rosly b AhmadDisember 2009Julai 20116Tn Haji Abdul Ghani b HaronOgos 2011November 20117Pn Hajah Nor'Ani bt AbdullahDisember 2012Disember 20188Pn Ramlah Binti YahyaDisember 2018Februari 20209Pn. Badrul Nisak Binti AhmadMac 2020Mac 202110En samsor bin shahdanMei 2021November 202211Tn. Hj. Che Mahmud Bin Awang2023202612Pn. Rosna Ibrahim @Saad2026Kini

 Maksud SEMEKAR 
SEMEKAR ialah Setia, Efisien, Maju, Cemerlang, Kreatif, Amanah  dan Rajin.

 Buku Tahunan 
SEMEKAR ialah nama buku tahunan dari 2005.

Buku tahunan ini mempunyai informasi SMKBA, aktiviti, kelas dan ciptaan seperti karangan dari murid-murid.

 Classes 
Untuk kelas menengah rendah (Form 1 kepada Form 3), kelas ditentukan oleh gred murid dari Setia kepada Rajin. Tiga kelas tambahan ditambahkan iaitu Tekun, Usaha dan Jaya dengan sejumlahnya 10 kelas.

Untuk kelas menengah atas (Form 4 dan Form 5), murid boleh memilih kawasan pembelajaran mereka seperti Sains dan Matematik, Lukisan Teknikal dan sebagainya. Kelas bermula dengan ST1, ST2, LK, PA Form 4, STK Form 5, SSU, PD1, PD2, MPV, PSV1 dan PSV2  dengan sejumlahnya 10 kelas.

 Kokurikulum 

SMK Bakar Arang mempunyai 9 unit uniform, 6 sukan & permainan dan 14 kelab & persatuan.

Setiap Isnin, semua murid haruslah berada di sekolah untuk perjumpaan sukan & permainan dan kelab & persatuan pada 2:30 hingga 5:30 petang.

Manakala pada setiap Rabu, semua murid wajib memakai uniform unit uniform mereka. Selepas itu semua murid pun haruslah berada di sekolah untuk perjumpaan unit uniform pada pukul 2:30 hingga 4:30 petang.

 Senarai Kokurikulum 

 Unit Uniform 
 Jabatan Pertahanan Awam
 Kadet Polis
 Pandu Puteri
 Pengakap juga dikenali sebagai 211th Kuala Muda Scout Troop
 Persatuan Bulan Sabit Merah
 Puteri Islam

 Sukan & Permainan 
 Badminton
 Bola Baling
 Bola Jaring
 Boling
 Catur
 Olahraga

 Kelab & Persatuan 
 Kelab Bahasa Inggeris
 Kelab Bahasa Tamil
 Kelab Kembara
 Kelab Keselamatan
 Kelab KHB (ERT)
 Kelab Muzik
 Kelab Pencinta Alam
 Kelab Pengguna
 Kelab Pusat Sumber
 Kelab Robotik
 Kelab Sejarah
 Persataun Bahasa Cina
 Persatuan Agama Islam
 Persatuan Sains & Matematik

 Anugerah/Pencapaian 

+Anugerah/Pencapaian Sekolah 2006-2013BilAnugerah/PencapaianTahunAnjuran1Anugerah Kecemerlangan Akademik Peningkatan dalam SPM dan PMR 20062007PPD KMY2Pencapaian Cemerlang dalam PMR 20062007JPN KEDAH3Memenangi CaIon Lonjakan Saujana (LS) PMR 2008 Sempena Perayaan Hari Guru2009PPD KMY4Pencapaian PMR 2008 Cemerlang (8A / 9A) Sempena Perayaan Hari Guru2009PPD KMY5Pencapaian Terbaik PMR 2010 Kategori Sekolah Menengah Harlan Bandar-Sempena Perayaan Hari Guru2011PPD KMY6Anugerah Terbaik Pencapaian G.P. Sekolah (GPS 2.69) PMR 2011(antara 10 sekolah)2012PPD KMY7Anugerah Pencapaian Cemerlang Terbaik SPM 2012 Kategori Sekolah Menengah Harian Bandar2013PPD KMY8Peningkatan Tertinggi Gred Purata PMR2013PPD KMY9Pencapaian Peratus Lulus PMR 2012 82.70%2013JPN KEDAH10Pencapaian Tertinggi Gred Purata PMR 20122013PPD KMY11Pencapaian Tertinggi Bilangan Murid Memperolehi 'A' semua Mata Pelajaran untuk PMR 20122013PPD KMY12Pencapaian Peningkatan Gred Purata Sekolah 0.22 (PMR 2012)2013JPN KEDAH13Peningkatan Calon memperoleh Semua 'A' iaitu 3.85% PMR 20122013JPN KEDAH

 Gred Purata Sekolah 
TahunPMR/PT3SPM20046.6120056.3120065.920075.0320084.820094.7120104.6120115.0520124.7820134.5220142.864.42
TOKOH PELAJAR SEKOLAH: Chibey Jeffersony Bin Masonolonyean@masunuo

Pencapaian tokoh: rekod 100m bawah 18 catatan masa:16.96    rekod lontar lembing sekolah jarak: 1.7m  SPM Terbaik:STRAIGHT A

 Bola Sepak 
Radio

Smk BA FM Mulai 8 Mac 2024 Slogan Mersa Harmoni Kini Slogan Sekolah Muzik Harmoni & Generasi  Kedah FM  Pada Tahun 2026 Slogan Muzik Generasi Hiburan 

 Alamat 
Sekolah Menengah Kebangsaan Bakar Arang,
Lebuh Delima, Taman Arked,
08000 Sungai Petani, Kuala Muda Yan,
Kedah, .
Email = smkbakarang.ppdkmy@gmail.com
Telefon = 604-4230 448
Fax = 604-4248 172

 Pautan luar 
 Sekolah Menengah Kebangsaan Bakar Arang
 PIBG SMK Bakar Arang
 Frog VLE 

Bakar Arang
Bakar Arang